b'\n_START_ARTICLE_\nKomondor\n_START_SECTION_\nIstoric\n_START_PARAGRAPH_\nOriginar din Asia, este supranumit "regele c\xc3\xa2inilor ciob\xc4\x83ne\xc8\x99ti". Originea exact\xc4\x83 a rasei este \xc3\xaenc\xc4\x83 disputat\xc4\x83. Apari\xc8\x9bia \xc8\x99i evolu\xc8\x9bia lui pe teritoriul Ungariei este pus\xc4\x83 fie pe seama triburilor maghiare, care s-au instalat \xc3\xaen bazinul panonic \xc3\xaen sec. IX., fie a celor de cumani care au stabilit pe teritoriul Ungariei \xc3\xaentre secolele XII.-XIII. Din cazul \xc4\x83sta se presupune c\xc4\x83 termenul este derivat din numele poporului cuman (komon=cuman, dor=c\xc4\x83ine, adic\xc4\x83: c\xc4\x83inele cumanilor). Unii speciali\xc8\x99ti \xc3\xaen lingvistic\xc4\x83 afirm\xc4\x83 c\xc4\x83 numele raselor de origine maghiar\xc4\x83 komondor, kuvasz, kop\xc3\xb3 provine din limba sumerian\xc4\x83, din cuv\xc4\x83ntul ku (ku, kudda=kutya, ku-man-dor=komondor, ku-assa=kuvasz, ku-po=kop\xc3\xb3). Prima men\xc8\x9bionare scris\xc4\x83 despre aceast\xc4\x83 ras\xc4\x83 figureaz\xc4\x83 din anul 1574 de c\xc4\x83tre P\xc3\xa9ter K\xc3\xa1konyi \xc3\xaen Astiagis kir\xc3\xa1ly hist\xc3\xb3ri\xc3\xa1ja: P\xc3\xa1sztor n\xc3\xa9zi vala, gyermeket szoptatja/ Egy fias kamondor \xc3\xa9s k\xc3\xb6r\xc3\xbcl forogja,/ Vadak, madarakt\xc3\xb3l igen oltalmazza,/ \xc3\x89s melegs\xc3\xa9g\xc3\xa9vel gyermeket t\xc3\xa1pl\xc3\xa1lja./ Onnat a gyermeket p\xc3\xa1sztor el-felvev\xc3\xa9,/ V\xc3\xa1ros fel\xc3\xa9 p\xc3\xa1sztor \xc3\xbctet vinni kezd\xc3\xa9,/ A kamondor addig ugatva k\xc3\xb6vet\xc3\xa9/ M\xc3\xadg h\xc3\xa1zacsk\xc3\xa1j\xc3\xa1ban p\xc3\xa1sztor el-beviv\xc3\xa9. Comenius \xc3\xaen Orbis sensualium pictus quadrilingvis din 1685 descrie folosirea komondorului de c\xc4\x83tre p\xc4\x83stori. Cre\xc8\x99terea \xc8\x99i selec\xc8\x9bionarea rase s-a \xc3\xaenceput \xc3\xaen jurul anului 1841, iar ast\xc4\x83zi \xc3\xaen Ungaria rasa este declarat\xc4\x83 patrimoniu na\xc8\x9bional prin lege, fiind interzise orice amelior\xc4\x83ri \xc8\x99i transform\xc4\x83ri (Decizia OGY, anexa 32/2004 (IV. 19)). Aspectul s\xc4\x83u ie\xc8\x99it din comun, dat de blana grupat\xc4\x83 \xc3\xaen \xc8\x99uvi\xc8\x9be \xc3\xaemp\xc4\x83\xc8\x99lite, lungi, dispuse uniform \xc3\xaen straturi succesive, sugereaz\xc4\x83 o \xc3\xaenrudire cu rasele de c\xc3\xa2ini Puli \xc8\x99i Bergamasco. De asemenea, unele tr\xc4\x83s\xc4\x83turi fizice \xc8\x99i de caracter sugereaz\xc4\x83 o leg\xc4\x83tur\xc4\x83 \xc3\xaentre ace\xc8\x99ti c\xc3\xa2ini \xc8\x99i puternicul Ciob\xc4\x83nesc Rusesc (South Russian Ovcharka). Este de la sine \xc3\xaen\xc8\x9beles c\xc4\x83 ace\xc8\x99ti c\xc3\xa2ini au ap\xc4\x83rut ini\xc8\x9bial \xc3\xaentr-un areal cu climat extrem de aspru, fapt pentru care \xc8\x99i-au dezvoltat blan\xc4\x83 foarte deas\xc4\x83 \xc8\x99i dens\xc4\x83, cu fir special. Ast\xc4\x83zi Komondorul este o ras\xc4\x83 destul de comun\xc4\x83 \xc3\xaen \xc8\x9bara sa de origine, ref\xc4\x83c\xc3\xa2ndu-se dup\xc4\x83 dificila perioad\xc4\x83 reprezentat\xc4\x83 de cel de al Doilea R\xc4\x83zboi Mondial. Atunci au fost ucise foarte multe exemplare pe timpul luptelor acerbe purtate pe teritoriul maghiar, tradi\xc8\x9bia local\xc4\x83 men\xc8\x9bion\xc3\xa2nd c\xc4\x83 sacrificarea lor a fost motivat\xc4\x83 de riposta \xc3\xaend\xc4\x83rjit\xc4\x83 \xc3\xaempotriva celor care p\xc4\x83trundeau pe propriet\xc4\x83\xc8\x9bile unde ace\xc8\x99ti c\xc3\xa2ini erau \xe2\x80\x9ela datorie\xe2\x80\x9d. Multe exemplare au murit \xc3\xaen aceste lupte, rasa devenind rar\xc4\x83 dup\xc4\x83 sf\xc3\xa2r\xc8\x99itul r\xc4\x83zboiului. Exportarea lor din Ungaria devenise dificil\xc4\x83 \xc3\xaen aceast\xc4\x83 perioad\xc4\x83 datorit\xc4\x83 turbulen\xc8\x9belor din via\xc8\x9ba politic\xc4\x83 \xc8\x99i economic\xc4\x83. \xc3\x8en cele din urm\xc4\x83, \xc3\xaen anii 1930, Komondorul \xc8\x99i-a f\xc4\x83cut intrarea \xc8\x99i \xc3\xaen Statele Unite. Datorit\xc4\x83 calit\xc4\x83\xc8\x9bilor sale este un foarte bun c\xc3\xa2ine de paz\xc4\x83.\n_START_SECTION_\nCaracteristici principale\n_START_PARAGRAPH_\nKomondorul este un ciob\xc4\x83nesc cu aptitudini extrem de puternice de ap\xc4\x83r\xc4\x83tor. Este inteligent, independent, hot\xc4\x83r\xc3\xa2t \xc8\x99i \xc3\xaenc\xc4\x83p\xc4\x83\xc8\x9b\xc3\xa2nat. Are tendin\xc8\x9b\xc4\x83 de a fi rezervat fa\xc8\x9b\xc4\x83 de str\xc4\x83ini, v\xc4\x83z\xc3\xa2ndu-\xc8\x99i familia ca o turm\xc4\x83 care trebuie protejat\xc4\x83. Are un sim\xc8\x9b foarte dezvoltat al teritoriului, motiv pentru care trebuie atent supravegheat c\xc4\x83nd sunt \xc3\xaen preajma musafirilor. Komondorul este loial cu membrii familiei \xc8\x99i necesit\xc4\x83 foarte pu\xc8\x9bin\xc4\x83 mi\xc8\x99care. Nu este un c\xc4\x83ine zgomotos dar \xc3\xaentotdeauna este vigilent cu pr\xc4\x83d\xc4\x83torii. Nu ascult\xc4\x83 dec\xc4\x83t de un st\xc4\x83p\xc3\xa2n, c\xc4\x83ruia \xc3\xaei este fidel \xc8\x99i devotat. Are o mare for\xc8\x9b\xc4\x83 \xc3\xaen lupt\xc4\x83 \xc8\x99i un aspect ce provoac\xc4\x83 fric\xc4\x83. Este deosebit de rezistent, perseverent, cu un caracter independent \xc8\x99i voluntar. Posed\xc4\x83 o blan\xc4\x83 imens\xc4\x83, care-l ap\xc4\x83r\xc4\x83 de frig, c\xc4\x83ldur\xc4\x83 \xc8\x99i de mu\xc8\x99c\xc4\x83turi. Prefer\xc4\x83 via\xc8\x9ba \xc3\xaen spa\xc8\x9biul liber, dar nu este refractar la confortul asigurat de st\xc4\x83p\xc3\xa2n. Komondorul este f\xc4\x83cut pentru rolul de c\xc3\xa2ine ciob\xc4\x83nesc. Este robust, rezistent \xc8\x99i posed\xc4\x83 o \xe2\x80\x9earmur\xc4\x83\xe2\x80\x9d impresionant\xc4\x83. Aceast\xc4\x83 blan\xc4\x83 voluminoas\xc4\x83 le asigur\xc4\x83 o protec\xc8\x9bie foarte eficient\xc4\x83 at\xc3\xa2t \xc3\xaempotriva temperaturilor sc\xc4\x83zute, c\xc3\xa2t \xc8\x99i a celor ridicate, dar, \xc3\xaen acela\xc8\x99i timp, reprezint\xc4\x83 un disconfort \xc3\xaen cazul unui climat umed. Este un c\xc3\xa2ine foarte curajos, excelent lupt\xc4\x83tor \xc8\x99i mereu alert. A fost folosit cu predilec\xc8\x9bie ca paznic \xc8\x99i protector al turmelor de ovine, bovine \xc8\x99i a hergheliilor. Blana sa \xc3\xael ajut\xc4\x83 s\xc4\x83 se integreze foarte bine \xc3\xaen ansamblul turmei de oi, f\xc4\x83c\xc3\xa2ndu-l s\xc4\x83 semene cu una din acestea. Acest lucru i-a conferit mereu un avantaj pentru a contracara foarte rapid \xc8\x99i prin surprindere atacurile pr\xc4\x83d\xc4\x83torilor, fie ei ur\xc8\x99i sau lupi. \xc3\x8en lupta cu pr\xc4\x83d\xc4\x83torii Komondor r\xc4\x83m\xc3\xa2ne protejat de blana sa p\xc4\x83sloas\xc4\x83, permi\xc8\x9b\xc3\xa2ndu-i s\xc4\x83 riposteze \xc3\xaen for\xc8\x9b\xc4\x83 \xc8\x99i s\xc4\x83 se impun\xc4\x83.\n_START_SECTION_\nAspectul exterior \xc8\x99i dimensiunile\n_START_PARAGRAPH_\nStandardul FCI. grupa 1., sec\xc8\x9biunea 1. Ciob\xc4\x83ne\xc8\x99ti; nr. 53 / 13.09.2000 / GB._NEWLINE_Blana alb\xc4\x83, cu \xe2\x80\x9e\xc8\x99nururi" a Komondorului este unic\xc4\x83, adesea descris ca av\xc3\xa2nd dreadlock. \xc8\x98nururile au textura p\xc3\xa2slei, av\xc3\xa2nd aspectul unui cap de mop. Ca pui, au p\xc4\x83rul pufos \xc8\x99i ondulat. Pielea este pigmentat\xc4\x83, gri. Komondorii sunt robu\xc8\x99ti \xc8\x99i puternici. \xc3\x8en\xc4\x83l\xc8\x9bimea la nivelul greab\xc4\x83nului la masculi este minim 70\xc2\xa0cm, la femele minim 60\xe2\x80\x9365\xc2\xa0cm. Greutatea corporal\xc4\x83 este \xc3\xaentre 40-60\xc2\xa0kg.'